РЕПУБЛИКА СРБИЈА

АУТНОМНА ПОКРАЈИНА ВОЈВОДИНА

ОПШТИНА СЕНТА

БРОЈ: 020-85/2017-II-1

ДАНА: 08.06.2021.

СЕНТА

**ИЗВЕШТАЈ**

**О УСВАЈАЊУ АНТИКОРУПЦИЈСКОГ АКЦИОНОГ ПЛАНА ОПШТИНЕ СЕНТА**

1. Радна група за израду нацрт Антикорупцијског акционог плана општине Сента образована је Решењем Начелника Општинске управе општине Сента број 020-85/2017-II од 16. јуна 2017. године.

Састав Радне групе су чинили:

- Едит Шарњаи Рожа – председник радне групе,

- Татјана Бало - члан;

- Ерика Репаш – члан;

- Марија Пастор - члан;

- Валерија Туза - члан;

- Золтан Шимоњи - члан;

- Драгана Радоњић – члан,

- Ана Ленђел - члан;

- Ливиа Копас Месарош - члан;

- Илона Короди - члан;

- Илона Ленђел - члан

2. Утврђен је предлог да се нацрт Антикорупцијског акционог плана општине Сента изради на период од 5 година, то јест на период од 2017. до 2022. године. Као основ за израду Антикорупцијског акционог плана општине Сента преузет је Модел Локалног антикорупцијског плана израђен од стране тадашње Агенције за борбу против корупције. Нацрт Антикорупцијског акционог плана општине Сента Радна група је требало да органима општине надлежним за утврђивање његовог предлога и његово усвајање достави почетком септембра месеца 2017. године.

3. Скупштина општине Сента је на седници одржаној 13. октобра 2017. године Закључком број 020-9/2017-I усвојила Антикорупцијски акциони план општине Сента за период 2017 – 2022. године. Како је општина Сента једна од првих локалних самоуправа које је усвојила Антикорупцијски акциони план, **све мере у њему су у потпуности преузете из Модела ЛАП-а.**

4. Након усвајања Антикорупцијског акционог плана општине Сента за период 2017 – 2022. године, дана 28.12.2018. године Скупштина општине Сента донела је Решење о именовању председника и чланова Комисије за избор чланова тела за праћење примене Аниткорупцијског акционог плана општине Сента (Решење број 020-85/2018-I).

5. Дана 08.05.2019. године одржана је прва седница Комисије за избор чланова тела за праћење примене ААП општине Сента. На поменутој седници усвојен је Правилник о условима, критеријумима и мерилима за избор чланова Радног тела за праћење примене ААП општине Сента за период од 2017. до 2022. године и утвђен је предлог текста Јавног конкурса за избор чланова Радног тела за праћење примене ААП општине Сента за период од 2017. до 2022. године. Јавни конкурс је објављен на сајту Општине Сента дана 10.05.2019. године и био је отворен до 10.06.2019. године. Дана 17.06.2019. године одржана је друга седница Комисије на којој је констатовано да се нико није пријавио на расписани конкурс за избор чланова тела за праћење примене ААП општине Сента.

Дана 10.09.2019. године одржана је трећа седница Комисије на којој је донета Одлука о поновном расписивању Јавног конкурса за избор чланова радног тела за праћење примене ААП Општине Сента. Дана 23.09.2019. године расписан је нови Конкурс за избор чланова тела за праћење примене ААП општине Сента са подношењем пријава до 24.10.2019. године. Дана 23.12.2019. године одржана је четврта седница Комисије и констатовано је да на расписан Конкурс није пристигла ниједна пријава, те је донета Одлука о поновном расписивању Конкурса.

Дана 24.12.2019. године расписан је Јавни конкурс за подношење пријава најкасније до 23.01.2020. године, али нажалост ни на овај конкурс се нико није пријавио. У плану је да се у наредном периоду распише нови јавни конкурс за избор чланова тела за праћење примене ААП општине Сента.

6. Имајући у виду спроведене активности и уложени напор Комисије за избор чланова тела за праћење примене ААП, а изостанак резултата, неопходно је ревидирати постојећи план, те изнаћи начин да он заживи у пракси. У том циљу је дана 26.04.2021. године, председник општине Сента је донео Решење о образовању Радног тела за израду предлог ревизије Антикорупцијског акционог плана општине Сента за период 2017-2022. Задатак Радног тела је израда предлога ревизије Антикорупцијског акционог плана општине Сента за период 2017-2022 године, који ће разматарати и усвајати Скупштина Општине Сента.

7. Општина Сента учествује у пројекту “Унапређење доброг управљања на локалном ниову”, који спроводи СКГО, уз партнерску подршку шавјацарске организације за развој и сарадњу Swiss pro и програма Уједиљених нација UNOPS. Као једна од активности у оквиру пројекта, предвиђена је и експертска подршка изради ревизије ААП.

8. Општина Сента ће Агенцији за спречавање корупције доставити извештај о усвојеном ревидираном ААП одмах по доношењу акта СО Сента о његовом усвајању.

**ЛИЦЕ ЗАДУЖЕНО ЗА КООРДИНАЦИЈУ**

**АКТИВНОСТИ У ПРИМЕНИ**

**АНТИКОРУПЦИЈКОГ АКЦИОНОГ ПЛАНА**

**ОПШТИНЕ СЕНТА**